《石桥 其一》
宋代·范冲

石梁杰出望南州，登览从公破旅愁。棋罢未应消一日，人归无奈已千秋。

尘缨自喜临流濯，车辖仍逢好事投。莫怪神仙近如许，当年此地绝深幽。

作者简介：范冲，字元长，登绍圣进士第。高宗即位，召为虞部员外郎，俄出为两淮转运副使。冲之修《神宗实录》也，为《考异》一书，明示去取，旧文以墨书，删去者以黄书，新修者以朱书，世号“朱墨史”。及修《哲宗实录》，别为一书，名《辨诬录》。冲性好义乐善，司马光家属皆依冲所，冲抚育之。为光编类《记闻》十卷奏御，请以光之族曾孙宗召主光祀。又尝荐尹焞自代云。